రాజబాబు తెరపై కనిపిస్తే చాలు జనానికి కితకితలు పెట్టేవి. తనదైన హాస్యంతో తెలుగువారిని విశేషంగా అలరించిన రాజబాబు జయంతి నేడు. ఈ సందర్భంగా ఆ నవ్వుల రేడు సాగిన తీరును గుర్తు చేసుకుందాం.పుణ్యమూర్తుల అప్పలరాజుగా జన్మించిన రాజబాబు, చిత్రసీమలో  ప్రవేశించి జనానికి గిలిగింతలు పెట్టారు. రాజబాబు హాస్యంలో అతి ఉన్నా అది అతికినట్టుగానే ఉండేది. అందుకే ఆయన కనిపించగానే ప్రేక్షకులు  పగలబడి నవ్వేవారు. తెలుగునాట స్టార్ హీరోల స్థాయిలో పారితోషికం పుచ్చుకొని స్టార్ కమెడియన్గా సాగిన ఘనత రాజబాబు సొంతం. ఆయన సరసన నటించిన భామలెందరో తరువాతి రోజుల్లో అగ్రనాయికలుగానూ రాజ్యమేలారు.కేవలం గిలిగింతలు పెట్టడమే కాదు రాజబాబు కొన్ని చిత్రాలనూ నిర్మించి అభిరుచిని చాటుకున్నారు. తన చుట్టూ ఉన్న వారికి చేతనైన సాయం చేయడంలో ఎప్పుడూ ముందుండేవారు రాజబాబు. ఆ నాటి వర్ధమాన నటీనటులెందరికో తన నీడన చోటు కల్పించి, వారిని ప్రోత్సహించారు. ఇక రాజబాబు, రమాప్రభ జంట తెలుగువారిని ఎంతగానో అలరించింది. రాజబాబును బావా అంటూ అభిమానంగా పిలిచే రమాప్రభ సైతం ఆయన బాటలోనే పయనించి, తన చుట్టూ ఉన్నవారికి చేతనైన సాయం అందించారు. ఏది ఏమైనా ఎందరికో స్ఫూర్తి కలిగించిన రాజబాబు నవ్వుల రేడుగా జనం మదిలో చెరగని ముద్ర వేశారు.
rajababu terapai kanipiste chaalu jananiki kitakitalu pettevi. tanadaina haasyamtho teluguvaarini visaeshamgaa alarinchina rajababu jayanti nedu. ee sandarbhamgaa aa navvula redu saagina teerunu gurtu chesukundam.punhyamuurthula appalarajuga janminchina rajababu, chitraseemalo  pravesinchi jananiki giligintalu pettaaru. rajababu haasyamlo athi unna adhi atikinattugaane undedi. anduke aayana kanipinchagaane prekshakulu  pagalabadi navvevaaru. telugunaata star heerola sthaayilo paaritoshikam puchukoni star kamedianga saagina ghanata rajababu sontam. aayana sarasana natinchina bhamalendaro taruvaati rojullo agranaayikalugaanuu rajyamelaru.kevalam giligintalu pettadame kaadu rajababu konni chitraalanuu nirminchi abhiruchini chaatukunnaaru. tana chuttu unna vaariki chetanaina saayam cheyadamlo eppuduu mundundevaaru rajababu. aa naati vardhamaana nateenatulendariko tana needana chotu kalpinchi, vaarini prothsahinchaaru. ika rajababu, ramaprabha janta teluguvaarini entagaano alarinchindi. rajababunu bava antuu abhimaanamgaa piliche ramaprabha saitam aayana batalone payaninchi, tana chuttu unnavaariki chetanaina saayam andinchaaru. edhi emaina endariko sphurthy kaliginchina rajababu navvula redugaa janam madilo cheragani mudra vaesaaru.